*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*282. számú előterjesztés*

Bátaszék Város Önkormányzata Képviselő-testületének 2018. december 12-én,

 16,00 órakor megtartandó ülésére

*A BÁT-KOM 2004 Kft.-vel kötött szerződések felülvizsgálata*

|  |
| --- |
| **Előterjesztő:** Pap Péter ügyvezető**Készítette:** Pap Péter ügyvezető dr. Tóth Korinna igazgatási ügyintéző**Törvényességi ellenőrzést végezte:** **Tárgyalja:**PG Bizottság: 2018. 12. 11.Felügyelő Bizottság: 2018. 12. 11. |

***Tisztelt Képviselő-testület!***

A BÁT-KOM 2004. Kft. 2019. évi üzleti tervének összeállításával párhuzamosan felülvizsgálatra kerültek a Kft. és az Önkormányzat között megkötött szerződések is, melyek az alábbiak:

1. közfeladat ellátási szerződés
2. üzemeltetési szerződés (Tanuszoda)
3. szolgáltatási szerződés
4. együttműködési megállapodás (közfoglalkoztatás)

A közfeladat ellátási szerződés és a Tanuszoda üzemeltetési szerződése 2018. december 31. napjával lejár, ezért 2019. január 1. napjától javasoljuk az előterjesztés mellékletét képező szerződések megkötését.

A lakások fenntartására, karbantartására megkötött szolgáltatási szerződés 2004. szeptember 1. napján került megkötésre, így már elavult, ezért javasoljuk az előterjesztés mellékletét képező új szolgáltatási szerződés elfogadását.

A közfoglalkoztatásra kötött együttműködési megállapodás módosítását a kapcsolattartó személyének változása miatt javasoljuk.

Kérem az alábbi határozati javaslat elfogadásával a szerződések jóváhagyását.

**a BÁT-KOM 2004 Kft.-vel megkötött szerződések felülvizsgálatának jóváhagyására**

Bátaszék Város Önkormányzatának Képviselő-testülete a BÁT-KOM 2004 Kft.-vel kötendő

1. közfeladat- ellátási szerződést – a határozat melléklete szerinti tartalommal – jóváhagyja;
2. üzemeltetési szerződést– a határozat melléklete szerinti tartalommal – jóváhagyja;
3. szolgáltatási szerződést – a határozat melléklete szerinti tartalommal – jóváhagyja,
4. közfoglalkoztatási együttműködési megállapodás módosítást – a határozat melléklete szerinti tartalommal – jóváhagyja,
5. felhatalmazza a polgármestert az a)-d) pontokban szereplő szerződések aláírására.

*Határidő:* 2018. december 31.

*Felelős:* Dr. Bozsolik Róbert polgármester

 (a szerződések aláírásáért)

*Határozatról értesül:* Pap Péter ügyvezető

 Bátaszéki KÖH pénzügyi iroda

 irattár